Diari Oficial de la Generalitat Valenciana


Sumari del DOGV 6062, del 22-07-2009 (2009/8651)

RESOLUCIÓ de 28 de novembre de 2008, de la Direcció General per al Canvi Climàtic, per la qual s'atorga a l'empresa Bocesa, SL, l'autorització ambiental integrada per a una granja d'engreix de ramat porcí al terme municipal de Catadau.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8651


Data del document
:   28-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 28 de novembre de 2008, de la Direcció General per al Canvi Climàtic, per la qual s'atorga a l'empresa Bocesa, SL, l'autorització ambiental integrada per a una granja d'engreix de ramat porcí al terme municipal de Catadau. [2009/8651]  
Vistos els documents que consten en l'expedient 172/07 IPPC, instruït a instància de l'empresa Bocesa, SL, a fi d'obtenir l'autorització ambiental integrada per a una granja d'engreix de ramat porcí, s'emet aquesta resolució de conformitat amb els següents  
Antecedents de fet  
Primer. Amb data 1 d'agost de 2007, José Miguel Bosch Vicent, en nom de la mercantil Bocesa, SL, amb CIF E56984816 i domicili social al carrer de la Diputació, 8, de Llombai (València), va presentar en el registre general de la Conselleria de Medi Ambient, Aigua, Urbanisme i Habitatge, una sol·licitud d'autorització ambiental integrada per a una granja d'engreix de ramat porcí que es detalla en l'annex I.  
A la sol·licitud s'adjunta una còpia de l'informe favorable de compatibilitat urbanística emés per l'Ajuntament de Catadau amb data 24 d'abril de 2007.  
Segon. Amb data 20 de setembre de 2007, la Conselleria de Medi Ambient, Aigua, Urbanisme i Habitatge va requerir a l'empresa que completara la documentació presentada inicialment, i es va rebre la contestació amb data 19 d'octubre de 2007.  
Tercer. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre la idoneïtat de la documentació que acompanyava la sol·licitud.  
Quart. Els dies 21 de gener i 12 de febrer 2008, la Conselleria de Medi Ambient, Aigua, Urbanisme i Habitatge va requerir a l'empresa que presentara documentació complementària, la qual es va presentar els dies 31 de gener i 6 de maig de 2008, respectivament.  
Cinqué. Amb data 19 de febrer de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5706).  
Durant el període d'informació pública no es van presentar al·legacions al projecte, ni en aquesta Conselleria ni en l'Ajuntament de Catadau, i així consta en l'expedient certificat de la informació pública.  
Sext. Amb data 10 d'abril de 2008 es va incorporar a l'expedient l'informe emés per la Confederació Hidrogràfica del Xúquer en matèries de la seua competència.  
Seté. Una vegada transcorregut el termini d'informació pública, amb data 2 de juny de 2008 es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Huité. Amb data 25 de juny de 2008 es va incorporar a l'expedient l'informe favorable emés per l'Ajuntament de Catadau els aspectes de la seua competència.  
Nové. Amb data 15 de juliol de 2008 es va incorporar a l'expedient l'informe favorable emés per la Conselleria d'Agricultura, Pesca i Alimentació en matèries de la seua competència.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Deu. Amb data 11 de setembre de 2008 la empresa va presentar nova documentació complementària a requeriment d'aquesta Conselleria.  
Onze. Amb data 13 de novembre de 2008 la directora general de Gestió del Medi Natural va emetre la declaració d'impacte ambiental, en la qual considerava acceptable, únicament a l'efecte ambiental i sense perjudici de l'obtenció prèvia de les autoritzacions sectorials que hi siguen aplicables, el Projecte d'explotació porcina, situada al polígon 6, parcel·les 30, 100 i 104, del terme municipal de Catadau (València), promogut per Bocesa, SL, sempre que es desenvolupe d'acord amb les previsions de l'estudi de impacte ambiental i els condicionants i les modificacions establerts en la declaració esmentada.  
Dotze. Amb data 20 de novembre de 2008 la empresa va manifestar la seua conformitat amb la proposta de resolució d'autorització ambiental integrada.  
Tretze. Amb data 25 de novembre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 172/07 de sol·licitud d'autorització ambiental integrada, promoguda per Bocesa, SL.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.3.b de l'annex 1 de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, resolc:  
Primer  
Concedir a Bocesa, SA, l'autorització ambiental integrada per a una granja d'engreix de ramat porcí, ubicada a les parcel·les 30, 100 i 104 del polígon 6, del terme municipal de Catadau (València), d'acord amb el projecte de sol·licitud d'autorització ambiental integrada, de desembre de 2006, subscrit per M. Dolores Almela Simarro, que queda inscrita en el Registre General d'Instal·lacions IPPC de la Comunitat Valenciana amb el número 355-08/AAI/CV, condicionada al compliment dels requisits següents:  
1. Emissions atmosfèriques  
Les emissions difoses a l'atmosfera estimades per al conjunt de l'explotació són les següents:  
  
   
 2. Soroll  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, almenys cada cinc anys s'ha de fer una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica, d'acord amb l'article 37 d'aquesta llei.  
Caldrà presentar una nova auditoria acústica després de posar en marxa l'ampliació prevista.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els informes complets d'aquestes.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per les olors que genera, mitjançant el mesurament de les unitats d'olor, d'acord amb la norma UNE-EN 13435, i a les zones residencials d'afecció, el percentil 98 de les mitjanes horàries al llarg d'un any s'ha de limitar a cinc unitats d'olor.  
4. Abocaments  
D'acord amb el que estableix la disposició addicional cinquena de la Llei 10/1998, de residus, la utilització com a fertilitzant agrícola dels purins o fem generats per animals, quan es facen servir en el marc de les explotacions agràries, no tindrà la consideració d'abocament a l'efecte que estableix l'article 100 del text refós de la Llei d'aigües (Reial decret legislatiu 1/2001), i estarà subjecta a la normativa que a aquest efecte aprove el Govern i a les normes addicionals que, si s'escau, aproven les comunitats autònomes.  
Les instal·lacions ramaderes han de disposar de femers o fosses de purins estanques i impermeables amb capacitat suficient per a emmagatzemar i estabilitzar les dejeccions abans de l'aprofitament posterior, per la qual cosa la falta d'impermeabilitat i estanquitat de les basses o depòsits d'emmagatzematge del fem o purins, així com la incorrecta aplicació agronòmica, quan aquesta siga la forma d'eliminació, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la Llei d'aigües (Reial decret legislatiu 1/2001).  
El titular de l'activitat té terminantment prohibit efectuar cap abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
Les instal·lacions on s'ha d'emmagatzemar el compost han de disposar dels mitjans de protecció necessaris per a evitar que les aigües pluvials que hi caiguen vagen a parar a terrenys o a qualsevol altre element del domini públic hidràulic.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
5. Protecció del sòl i de les aigües subterrànies  
La gestió del fem de l'explotació està subjecta a les condicions que fixa el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel   
  
\* \* \* \* \* \* \* \* \* \* \*  
Reial decret 3483/2000, de 29 de desembre, i la Llei 6/2003, de 4 de març, de ramaderia, així com a qualsevol altra normativa que s'aprove a aquest efecte.  
Per a poder justificar que la disminució real del nitrogen contingut en els purins s'ajusta als valors estimats, caldrà presentar informes durant el primer any d'activitat amb una periodicitat quadrimestral, de manera que es puga comprovar l'eficàcia del tractament mitjançant la realització d'analítiques i la seua concordança amb els valors estimats. En el cas que diferisquen, s'haurà de modificar el sistema de gestió i la superfície agrícola necessària.  
Caldrà aportar un pla de gestió i producció agrícola de purins, de manera que es justifique que l'extracció de purins de l'explotació coincideix amb l'època apropiada de fertilització dels cultius. A més, caldrà aportar informació relativa al sistema d'incorporació de la fase sòlida al sòl, ja que predomina el regatge gota a gota i els marcs de plantació dificulten l'aplicació convencional.  
A l'hora d'utilitzar els purins com a fertilitzants, la zona d'aplicació s'ha de limitar a camps de cultiu i pastures no naturals, i evitar les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No s'ha de superar la quantitat de 170 kg de N/ha i any.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana s'aplicaran supletòriament a la normativa sectorial per a la gestió de subproductes animals (animals morts i deixalles d'origen animal), que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Pel que fa a la gestió dels residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de la magnitud que es detalla a continuació i la capacitat total de l'explotació detallada en l'annex I siga de 3.055 places per a porcs d'engreix.  
El centre productiu esmentat queda inscrit en el Registre de Petits Productors de Residus Perillosos de la Comunitat Valenciana.  
El titular de l'explotació ha de tenir els documents d'acceptació dels residus produïts, emesos per un gestor autoritzat. Aquests documents han de ser originals (o compulsats), han d'estar segellats pel gestor i han d'estar vigents.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, reglament de residus tòxics i perillosos. Així mateix, d'acord amb l'article 16 del reglament esmentat, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i s'ha de fer en un lloc cobert, amb sòl impermeable i sistemes de recollida de vessaments accidentals.  
Caldrà presentar un pla de prevenció i reducció de residus perillosos d'acord amb el que estableix la Llei 10/2000, de 12 de desembre, de residus de la Comunitat Valenciana (DOGV 15/12/2000), en l'article 45 i la disposició addicional quarta.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els animals morts tindran la consideració de material de la categoria 2, d'acord amb el que estableix el Reglament CE 1774/2002, així com el Reial decret 1429/2003, de 21 de novembre de 2003, pel qual es regulen les condicions d'aplicació del reglament esmentat, per la qual cosa s'han d'arreplegar, transportar, identificar i eliminar segons el que estableix aquest reglament.  
Finalment, caldrà tenir un registre documental relatiu a la producció i utilització de fem (en el qual han de figurar la quantitat, la naturalesa, l'origen, la destinació, la freqüència d'arreplega, el mitjà de transport i el mètode de valorització o eliminació del fem gestionat, i s'hauran d'identificar les parcel·les i els cultius destinataris amb el detall que calga per a acreditar adequadament que la utilització del residu ramader com a fertilitzant orgànic es fa adequadament) i la retirada per part d'una empresa autoritzada de les baixes animals generades en l'explotació.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el tancament definitiu, caldrà desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions que estableix la declaració d'impacte ambiental emesa per la directora general de Gestió del Medi Natural, de data 13 de novembre de 2008.  
9. Altres condicions  
Les instal·lacions amb què s'ha de dotar l'explotació han de complir el que disposa l'article 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, cal tenir en compte el que estableix el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
Abans de l'inici de l'activitat ampliada, caldrà registrar l'explotació a fi de complir el que estableixen els articles 3.8 i 4.1 del Reial decret 479/2004, pel qual es fixa i es regula el registre general d'explotacions ramaderes.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
10. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que siguen necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 28 de novembre de 2008.- El director general per al Canvi Climàtic: Jorge Lamparero Lázaro  
ANNEX I  
Descripció del projecte  
L'empresa Bocesa, SL vol construir una nova nau per a allotjament de ramat porcí per a engreix intensiu al costat de la nau existent a les parcel·les 30 i 100 del polígon 6 de la partida l'Heretat al terme municipal de Catadau (València). A més, es construiran unes basses d'emmagatzematge i tractament de purins a la parcel·la 104.  
Actualment l'activitat disposa d'una nau amb una capacitat de 975 animals. L'ampliació projectada està dissenyada per a acollir 2.080 animals, i la instal·lació té una capacitat total per a 3.055 porcs d'engreix.  
L'explotació està dedicada a la cria intensiva de porcs d'engreix. Els porcs arriben amb un pes mitjà de 30 kg, i s'engreixen fins a un pes aproximat de 95 kg, moment en què es venen per a ser sacrificats.  
Es fan entre 2 i 3 cicles a l'any. Cada cicle té una duració aproximada de 86-91 dies, i posteriorment es dediquen 12 dies més per a neteja i desinfecció local.  
El maneig de la unitat de producció es fa automàticament en els sistemes de subministrament d'aigua i de pinsos. Els abeuradors disposen de sistemes de recuperació d'aigua, i les tremuges de pinso disposen de sistemes de recuperació tant d'aigua com de pinso.  
L'explotació disposa d'un abastiment d'aigua potable procedent d'un pou pròxim, Pou Sant Pere Heretat. A la granja hi ha una bassa des d'on es condueix l'aigua fins als allotjaments a través d'una canonada de PVC, i s'estima un consum mitjà de 4.081,45 m³/cicle.  
Les dejeccions que es produeixen a la granja són arreplegades, en un primer pas, a les fosses situades davall les corraletes, les quals acaben en unes comportes que s'obrin periòdicament i comuniquen amb les basses d'emmagatzematge/tractament de purins.  
Les aigües residuals sanitàries i de neteja de les instal·lacions es canalitzen fins a les fosses, i es gestionen conjuntament amb els purins.  
Al final de cada cicle de producció es fa una neteja de les fosses amb aigua a pressió per a eliminar qualsevol resta que s'hi haja depositat.  
L'explotació disposa d'un total de 2.907 m³ de volum d'emmagatzematge de purins; aquesta capacitat és suficient per a emmagatzemar les dejeccions durant el mínim de tres mesos que marca l'Ordre de 29 de març de 2000, de la Conselleria d'Agricultura, Pesca i Alimentació, per la qual s'aprova el Codi valencià de bones pràctiques agràries.  
En el projecte d'ampliació està previst fer dues basses d'emmagatzematge de purins on es farà un tractament de separació sòlid-líquid i una reducció de la quantitat de nitrogen mitjançant un procés de nitrificació-desnitrificació. El procés de tractament és el següent: els purins són abocats a una primera bassa en la qual, mitjançant un difusor d'aire, s'homogeneïtza l'abocament i comença la nitrificació; posteriorment, passen per un depòsit on es produeix la separació sòlid-líquid. El sòlid és compactat i preparat per a la venda (per a utilitzar-lo com a esmena orgànica en agricultura) i el líquid passa a una segona bassa on, mitjançant un difusor de bambolla fina, s'insufla l'oxigen necessari per a finalitzar el procés de nitrificació-desnitrificació. D'aquesta manera s'obté un efluent amb una concentració de nitrogen considerablement menor, que és utilitzada com a esmena líquida addicionada en el reg. El fem sec s'emmagatzema entre les basses 1 i 2, en una zona amb solera impermeabilitzada de formigó i amb pendents realitzats per a conduir els possibles lixiviats a la bassa 1.   
Els purins es gestionaran per a ser usats com a adob orgànic en camps cultivats. D'acord amb els paràmetres que estableix l'annex I del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, l'explotació generarà un total de 6.568,25 m³/any de purins equivalent a 22.148,75 kg de nitrogen.  
Les necessitats de superfície agrícola on aplicar la fase líquida, després de la disminució de nitrogen teòric resultant del procés de gestió dels purins, es consideren de 16,23 hectàrees. La superfície agrícola vinculada a l'explotació, per a la valorització agronòmica d'aquest residu, la que ha acreditat el promotor, té un total de 17,18 hectàrees (s'aporta l'autorització dels propietaris de les parcel·les), de manera que no se supera la taxa màxima d'aplicació dels purins. Les consideracions per a calcular la disminució de nitrogen present en els purins s'han basat en les analítiques disponibles d'una altra instal·lació que disposa d'un sistema de tractament de purins similar, considerant que la fase sòlida resultant de la separació de fases presentarà el 80% del N total inicial i la fase líquida final presentarà una concentració de 0,5 kg N/m³.